Σχεδιάγραμμα για τις ενότητες: Πελατειακά δίκτυα επί Τουρκοκρατίας -Η διαμόρφωση νέων δεδομένων κατά τη Επανάσταση

		Πελατειακά δίκτυα επί Τουρκοκρατίας
Τα πελατειακά δίκτυα επί Τουρκοκρατίας και οι λόγοι δημιουργίας τους
-την προεπαναστατική περίοδο δεν υπήρχε η δυνατότητα για σχηματισμό πολιτικών κομμάτων.
-υπήρχε  μια άλλη μορφή υποστήριξης των συμφερόντων τους, τα πελατειακά δίκτυα στην οργάνωση των οποίων οδήγησαν: 1) ο ανταγωνισμός μεταξύ προσώπων για την κατάληψη θέσεων εξουσίας. 2)η ελλιπής παροχή προστασίας από μέρους της οθωμανικής διοίκησης προς τους υπηκόους της σε περιπτώσεις αυθαιρεσιών 3)η απουσία συστήματος κοινωνικής πρόνοιας, πράγμα που δημιουργούσε διαρκή αίσθηση αβεβαιότητας στους ανθρώπους.
Φορείς της πατρωνίας
-Για τους παραπάνω λόγους οι υπήκοοι κατέφευγαν σε μη κρατικούς φορείς που θα τους παρείχαν τη στοιχειώδη ασφάλεια.
-Πρώτος φορέας η ευρύτερη οικογένεια. Κάθε οικογένεια συνδεόταν οριζόντια με άλλες οικογένειες και κάθετα με πάτρωνες- προστάτες για τις οικογένειές τους που είχαν υψηλότερες κοινωνικές θέσεις.
-Στην Πελοπόννησο την περίοδο 1715-1821 αναπτύχθηκαν δύο μεγάλα δίκτυα πατρωνίας. Στην κορυφή των οποίων βρίσκονταν οικογένειες προκρίτων. Ανάμεσα σ’ αυτές επικρατούσε έντονος ανταγωνισμός για την άσκηση επιρροής σε όλα τα επίπεδα της δημόσιας ζωής και για την κατάληψη δημοσίων θέσεων.
-Στη Στερεά Ελλάδα φορείς της πατρωνίας ήταν οι μεγαλοαρματολοί.
 -Στα νησιά στην ηγεσία των δικτύων πατρωνίας βρίσκονταν οι οικογένειες των μεγάλων πλοιοκτητών.
Τα πολιτικά κόμματα και η σχέση τους με τα δίκτυα πατρωνίας
-τα κατοπινά κόμματα δεν αποτελούν απλή μετεξέλιξη των δικτύων πατρωνίας. Επί Τουρκοκρατίας το πολιτικό πλαίσιο ήταν δεδομένο και αναμφισβήτητο=> η οθωμανική κυριαρχία
-Ζητήματα στα οποία μπορούσαν να εκφραστούν διαφωνίες και διαφορετικές απόψεις  ήταν α) η διεκδίκηση δημόσιων αξιωμάτων β) η αντιμετώπιση μικροπροβλημάτων της καθημερινής ζωής=> π.χ. ζητήματα δημοσίων έργων 
-Οι φορείς της πατρωνίας δεν είχαν λόγο σε ζητήματα που άπτονταν της νομοθεσίας ή της εξωτερικής πολιτικής και επομένως τα δίκτυα πατρωνίας δε λειτουργούσαν κάτω από τους ίδιους όρους και δεν ανταποκρίνονταν στις ίδιες ανάγκες με τα κατοπινά κόμματα.
		Η διαμόρφωση νέων δεδομένων κατά την Επανάσταση
Προστάδιο διαμόρφωσης των πολιτικών κομμάτων
-Όσο οι Έλληνες ήταν υπόδουλοι γενικά κρατούσαν κοινή στάση απέναντι στον κατακτητή. Όταν άρχισε η εκδίωξη των Τούρκων άρχισαν οι συγκρούσεις μεταξύ των μέχρι τότε ομονοούντων. Το βασικότερο ζήτημα αφορούσε το ποιος και πώς θα διαχειριζόταν την εξουσία.
-Μια σειρά γεγονότων που σχετίζονται με τη διαμόρφωση διαφορετικών απόψεων για το ζήτημα αυτό οδήγησαν σε ένα προστάδιο διαμόρφωσης των πρώτων πολιτικών κομμάτων. Τα γεγονότα αυτά σχετίζονται με την κάθοδο του Δημητρίου Υψηλάντη στην Πελοπόννησο ως πληρεξουσίου του αδερφού του Αλέξανδρου Υψηλάντη, Γενικού Επιτρόπου της Φιλικής Εταιρείας με σκοπό την ηγεσία της Επανάστασης.
-Όταν έφτασε στην Ύδρα ο Υψηλάντης, οι Πελοποννήσιοι  είχαν ήδη ορίσει από μόνοι τους κυβερνητικά όργανα τοπικής εμβέλειας. Ο Υψηλάντης θέλησε να επιβάλλει  ένα δικό του «Γενικό Οργανισμό της Πελοποννήσου» που θα του επέτρεπε να συγκεντρώσει τη στρατιωτική και πολιτική εξουσία στα χέρια του. Οι πρόκριτοι  δεν το αποδέχθηκαν και με δυσκολία αποφεύχθηκε η σύγκρουση.
-Η αντίθεση μεταξύ των δύο πλευρών δεν είχε ως αντικείμενο α)μόνο το ποιος θα κατείχε πραγματικά την εξουσία αλλά και β)αφορούσε και τη δομή του υπό ίδρυση κρατικού μηχανισμού. 
=>Ο Υψηλάντης πρότεινε τη δημιουργία συγκεντρωτικού συστήματος διακυβέρνησης ώστε να εξασφαλιστούν οι οικονομικοί πόροι για τη συνέχιση του Αγώνα και η πειθαρχία στο στράτευμα Θεωρούσε ότι οι τοπικιστικές τάσεις αποτελούσαν εμπόδιο για την οργάνωση του Αγώνα.
=>Οι πρόκριτοι έχοντας διαφορετικές επιδιώξεις ήθελαν να είναι όλοι υπεύθυνοι για όλα. Συγκροτήθηκαν λοιπόν οι πρώτες παρατάξεις.
Α’ Εθνοσυνέλευση της Επιδαύρου και το «Προσωρινόν Πολίτευμα» της Επιδαύρου
-Το «Πρωσορινόν Πολίτευμα» της Επιδαύρου, το πρώτο Σύνταγμα της Επανάστασης, ψηφισμένο στην Α΄ Εθνοσυνέλευση το 1822, έδωσε λύση στο πρόβλημα της ηγεσίας του Αγώνα με α)τον αντιαπολυταρχικό χαρακτήρα του και β) τη θέσπιση πολυαρχικής εξουσίας.
- Ο Αλέξανδρος Μαυροκορδάτος κατόρθωσε να γίνει ρυθμιστής της κατάστασης έχοντας εξασφαλίσει για τον κύκλο του και τους προκρίτους την εξουσία, ενώ αγνοήθηκαν ο Κολοκοτρώνης και ο Υψηλάντης. Έτσι δημιουργήθηκε ρήγμα μεταξύ στρατιωτικών και προκρίτων. 
Β’ Εθνοσυνέλευση του Άστρους 
-Στη Β’ εθνοσυνέλευση του Άστρους το 1823 ο ανταγωνισμός για την εξουσία πήρε μεγάλες διαστάσεις. Συγκροτήθηκαν δύο ισχυρά κόμματα α0 των προκρίτων και β) των κλεφτοκαπεταναίων. Οι τελευταίοι είχαν αποκτήσει μεγάλη δύναμη μετά τις πολεμικές επιτυχίες.
-Τη δύναμή τους αυτή προσπάθησαν να εκμηδενίσουν οι πρόκριτοι υποστηρίζοντας ότι η ηγεσία της Επανάστασης ανήκει σ’  εκείνους που ξέρουν να κάνουν πολιτικούς χειρισμούς.
-Οι κλεφτοκαπεταναίοι αντέτειναν ότι η εξουσία ανήκει σ’  εκείνους που διεξάγουν τον πόλεμο.
-Οι πρόκριτοι κατόρθωσαν να συγκεντρώσουν την εξουσία στα χέρια τους καταλαμβάνοντας τις κυβερνητικές θέσεις.
-Ακολούθησε διχασμός καθώς κυριάρχησαν οι προσωπικές φιλοδοξίες, το φατριαστικό και τοπικιστικό πνεύμα.
Οι εμφύλιες συγκρούσεις 1824-1825
-Ο διχασμός εξελίχθηκε σε εμφύλιο πόλεμο το α’ εξάμηνο του 1824. Μετά την επικράτηση των προκρίτων η διαμάχη τελείωσε με αμνηστία.
-Το β’ εξάμηνο του 1824 δημιουργήθηκαν νέα αντιμαχόμενα στρατόπεδα, τα οποία συγκροτήθηκαν με τοπικιστικά κριτήρια.=> α) Πελοποννήσιοι πρόκριτοι και στρατιωτικοί και β) Υδραίοι και Σπετσιώτες υποστηριζόμενοι από Ρουμελιώτες οπλαρχηγούς.  Ο δεύτερος εμφύλιος πόλεμος, πρωτοφανής σε αγριότητα τελείωσε με νίκη των νησιωτών.
Τα πρώτα κόμματα και η στάση του Ιωάννη Καποδίστρια απέναντί τους
-Κατά το 1825 στο στρατόπεδο των νικητών άρχισε να διαμορφώνεται το μελλοντικό αγγλικό(υπό το Μαυροκορδάτο) και το γαλλικό(υπό τον Κωλέττη) κόμμα. Γύρω απ’  αυτά τα κόμματα, καθώς και από ένα τρίτο, το ρωσικό συσπειρώθηκαν οι πληρεξούσιοι στην Γ’ Εθνοσυνέλευση( Τροιζήνα 1827)  
-Η ύπαρξη των πρώτων κομμάτων ήταν πλέον δεδομένη Αυτό άλλωστε φαίνεται και από την κίνηση του Ιωάννη Καποδίστρια να επανδρώσει ένα συμβουλευτικό όργανο, το «Πανελλήνιον», με αντιπροσώπους και των τριών παρατάξεων προκειμένου να εξασφαλιστεί εσωτερική ειρήνη.
Τα χαρακτηριστικά των ξενικών κομμάτων
-Τα πρώτα κόμματα ονομάστηκαν το καθένα (από τους αντιπάλους του) με το όνομα μιας Μεγάλης Δύναμης. Το όνομά τους υπονοούσε ότι επρόκειτο για κέντρα εξυπηρέτησης των συμφερόντων των Δυνάμεων στον ελληνικό χώρο.
-Έχει υποστηριχθεί ότι τον πυρήνα αυτών των κομμάτων αποτελούσαν ευνοούμενοι ξένων προξενείων στην Οθωμανική Αυτοκρατορία, γύρω από τους οποίους συσπειρώθηκαν και άλλοι που προσδοκούσαν προσωπική ανέλιξη και προστασία από τους αντιπάλους τους. => η άποψη  αυτή δεν επιβεβαιώνεται από τα γεγονότα.
-Η στάση των κομμάτων δε διαμορφωνόταν από τις επιλογές των Δυνάμεων αλλά από τις επιδιώξεις σχετικά με τα προβλήματα που αντιμετώπιζε το υπό δημιουργία κράτος, οι οποίες ήταν συχνά αντίθετες προς τις επιδιώξεις των Δυνάμεων. 
